ព្រះរាជាណាចក្រកម្ពុជា

ជាតិ សាសនា ព្រះមហាក្សត្រ

🙢🙠🙢🙠



លេខ៖ ..................................../FF

សូមគោរពជូន

ឯកឧត្តមកិត្តិសេដ្ឋាបណ្ឌិត ឆាយ ថន

ទេសរដ្ឋមន្ត្រី រដ្ឋមន្ត្រីក្រសួងផែនការ

កម្មវត្ថុ៖​​​សំណើសុំមីក្រូទិន្នន័យអង្កេតសេដ្ឋកិច្ច សង្គមកិច្ចកម្ពុជាឆ្នាំ២០១៩/២០២០។

សេចក្តីដូចមានចែងតាមកម្មវត្ថុខាងលើ អង្គការវេទិកាអនាគតសូមគោរពជម្រាបជូន **ឯកឧត្តមកិត្តិសេដ្ឋាបណ្ឌិត** មេត្តាជ្រាបថា​ លោក **និត កុសល** ជាអ្នកស្រាវជ្រាវនៃអង្គការវេទិកាអនាគត និងលោក **ផៃ ធននិមិត្ត** ជាមន្រ្តីស្រាវជ្រាវនៃមជ្ឈមណ្ឌលស្រាវជ្រាវ និងអភិវឌ្ឍអភិបាលកិច្ចភាពជាអ្នកដឹកនាំ និងនវានុវត្តន៍របស់សាលាភូមិន្ទរដ្ឋបាល បានសហការគ្នាកំពុងស្រាវជ្រាវលើប្រធានបទ **“ទំនាក់ទំនងគោលនយោបាយរូបិយវត្ថុ និងសេដ្ឋកិច្ចគ្រួសាររបស់កម្ពុជា”**។

ការសិក្សាស្រាវជ្រាវនេះ មានគោលបំណងស្វែងយល់អំពីឥទិ្ធពលរបស់គោលនយោបាយរូបិយវត្ថុទៅលើសេដ្ឋកិច្ចគ្រួសាររបស់ប្រជាជនកម្ពុជា។ ជាការពិត​ អង្គការវេទិកាអនាគតធ្លាប់បានស្នើសំុមីក្រូអង្កេតសេដ្ឋកិច្ច សង្គមកិច្ចកម្ពុជាឆ្នាំ២០១៩/២០២០ម្តងរួចទៅហើយ ប៉ុន្តែមិនបានស្នើទាក់ទងនឹងប្រាក់ចំណូល និងចំណាយគ្រួសាររបស់ប្រជាជនកម្ពុជានោះទេ។

លើកនេះ ខ្ញុំសូមស្នើសំុមីក្រូទិន្នន័យលើចំណុចទី​ **05** (ពីចំណុច **05A** ដល់ **05H**) ដែលទាក់ទងនឹងប្រាក់ចំណូល និងចំណុចទី **01B, 01C, 08** និង **09** ដែលទាក់ទងនឹងប្រាក់ចំណាយគ្រួសាររបស់ប្រជាជនកម្ពុជានៅក្នុងតារាងសំណួរ​​​ អង្កេត។ ជាមួយគ្នានេះ​ សូមបង្កាញថា អ្នកស្រាវជ្រាវនឹងប្រើប្រាស់​ New Keynesian Model ដើម្បីវិភាគទំនាក់ទំនង​គោលនយោបាយរូបិយវត្ថុ និងសេដ្ឋកិច្ចគ្រួសារ។ ការស្រាវជ្រាវនេះ​ ក៏បានប្រើប្រាស់ទិន្នន័យម៉ាក្រូសេដ្ឋកិច្ច ដែលបានផ្សព្វផ្សាយលើគេហទំព័រវិទ្យាស្ថានជាតិសិ្ថតិ និងទិន្នន័យទាក់ទងគោលនយោបាយរូបិយវត្ថុរបស់ធគារជាតិនៃកម្ពុជាផងដែរ។

អាស្រ័យដូចបានជម្រាបជូនខាងលើនេះ សូម **ឯកឧត្តមកិត្តិសេដ្ឋាបណ្ឌិត** មេត្ដាពិនិត្យសម្រេច និងរៀបចំផ្តល់

មីក្រូទិន្នន័យដោយក្តីអនុគ្រោះ។

សូម **ឯកឧត្តមកិត្តិសេដ្ឋាបណ្ឌិត** ទទួលនូវគារវកិច្ចដ៏ខ្ពង់ខ្ពស់បំផុតពីខ្ញុំ។

ថ្ងៃសុក្រ ៣កើត ខែស្រាពណ៍ ឆ្នាំឆ្លូវ ទោស័ក ព.ស. ២៥៦៥

រាជធានីភ្នំពេញ ថ្ងៃទី១០ ខែកញ្ញា ឆ្នាំ២០២១

​​ ​​

​​ ស្ថាបនិក និងជានាយក

**​​​ ​​​**

អ៊ូ វីរៈ

សូមទំនាក់ទំនងលោក **និត កុសល** តាមរយៈ

ទូរស័ព្ទលេខ៖ ០១២​ ៣៤០ ២២៦ (តេឡេក្រាម)

អ៊ីម៉ែល៖ nithkosal@futureforum.asia

Address: No.1159 National Road 2, Sangkat Chak Angre Leu, Khan Meanchey, Phnom Penh, Cambodia.

Telephone: +855 96 2122 168 / Email: [info@futureforum.asia](mailto:info@futureforum.asia) / Website: [www.futurefurum.asia](http://www.futurefurum.asia)

តារាងអថេរសំខាន់ៗ ដែលត្រូវការ

សូមគោរពជូន

ឯកឧត្តមកិត្តិសេដ្ឋាបណ្ឌិត ឆាយ ថន

ទេសរដ្ឋមន្ត្រី រដ្ឋមន្ត្រីក្រសួងផែនការ